open-index/open-wikipedia-markdown huggingface dataset:
আরিফ হোসেন মুন

**আরিফ হোসেন মুন** (জন্ম: ৫ জুন ১৯৭৩; **আরিফ হোসেন** নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়, ক্রীড়া সংগঠক, রাজনীতিবিদ ও ব্যবসায়ী। আরিফ তার খেলোয়াড়ি জীবনের অধিকাংশ সময় বাংলাদেশের হয়ে একজন রক্ষণভাগের খেলোয়াড় হিসেবে খেলেছেন। তিনি বর্তমানে নীলফামারীর ক্রীড়া সংস্থার সাধারণ সম্পাদকের দায়িত্ব পালন করছেন, যেখানে তিনি তৃণমুল পর্যায়ে ফুটবলের উন্নয়নে কাজ করছেন। এরপূর্বে তিনি নীলফামারী জেলা ফুটবল ফেডারেশনের সভাপতি ও জেলা ক্রীড়া সংস্থার সাধারণ সম্পাদকের দায়িত্ব পালন করেছেন।

আরিফ ১৯৯৩ সালে বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ৪ ম্যাচে অংশগ্রহণ করেছিলেন।

## প্রারম্ভিক জীবন
আরিফ হোসেন মুন ১৯৭৩ সালের ৫ই জুন তারিখে বাংলাদেশের নীলফামারীর (তৎকালীন রংপুর) ডোমার উপজেলার চিকনমাটিতে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম মোহাম্মদ আনোয়ার হোসেন, যিনি একজন সুনামধন্য আইনজীবী ও রাজনীতিবিদ ছিলেন। এছাড়াও তার পিতা বাংলাদেশ আওয়ামী লিগের নীলফামারী জেলা শাখার সভাপতি ছিলেন।

## আন্তর্জাতিক ফুটবল
১৯৯৩ সালের ১১ই এপ্রিল তারিখে, মাত্র ১৯ বছর ১০ মাস ৭ দিন বয়সে, আরিফ জাপানের বিরুদ্ধে ১৯৯৪ ফিফা বিশ্বকাপ বাছাইপর্বের প্রথম পর্বের গ্রুপ এফ-এর ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ৮–০ গোলের ব্যবধানে পরাজিত হয়েছিল।

১৯৯৩ সালের ৭ই মে তারিখে আরিফ ১৯ বছর বয়সে বাংলাদেশের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। সংযুক্ত আরব আমিরাতের দুবাইয়ের আল মাখতুম স্টেডিয়ামে অনুষ্ঠিত শ্রীলঙ্কার বিরুদ্ধে উক্ত ম্যাচে বাংলাদেশ ৩–০ গোলের ব্যবধানে জয়লাভ করেছিল, ম্যাচটিতে তিনি পূর্ণ ৯০ মিনিট খেলেছিলেন। আন্তর্জাতিক ফুটবলে, তার ১ বছরের কম সময়ের খেলোয়াড়ি জীবনে তিনি সর্বমোট ৪ ম্যাচে অংশগ্রহণ করেছিলেন।

## অবসর
খেলোয়াড়ি জীবনের ইতি টানার পর ২০১২ সালে তিনি বাংলাদেশ ফুটবল ফেডারেশনের কার্যনির্বাহী পরিষদের সদস্য নির্বাচিত হয়েছিলেন। ২০১৮ সালে এশিয়ান ফুটবল কনফেডারেশনের অর্থায়নে ১৬ কোটি টাকা ব্যয়ে নীলফামারী জেলা স্টেডিয়ামের (বর্তমান শেখ কামাল স্টেডিয়াম) উন্নয়নে তিনি ব্যাপক ভূমিকা পালন করেন। অন্যদিকে, রাজনৈতিক অঙ্গনে তিনি বাংলাদেশ আওয়ামী লিগের সাথে জড়িত রয়েছেন। তিনি আওয়ামী লিগ নীলফামারী জেলার শাখার যুগ্ম সাধারণ সম্পাদকের দায়িত্ব পালন করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:নীলফামারী জেলার রাজনীতিবিদ
বিষয়শ্রেণী:ব্রাদার্স ইউনিয়নের ফুটবলার
বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার
বিষয়শ্রেণী:রংপুর জেলার ব্যক্তি
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:বাংলাদেশের অনূর্ধ্ব-২৩ আন্তর্জাতিক ফুটবলার
বিষয়শ্রেণী:১৯৬৮-এ জন্ম
বিষয়শ্রেণী:বাংলাদেশ আওয়ামী লিগের রাজনীতিবিদ
বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী ক্রীড়াবিদ-রাজনীতিবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:দক্ষিণ এশীয় গেমসে রৌপ্যপদক বিজয়ী বাংলাদেশী
বিষয়শ্রেণী:বাংলাদেশ আওয়ামী লীগের রাজনীতিবিদ
আন্তঃহ্যালোজেন যৌগ

**আন্তঃহ্যালোজেন যৌগ** দুটি হ্যালোজেন মৌলের পারস্পরিক বিক্রিয়ার দ্বারা গঠিত হয়। যেমন:FeBr3,IF7 ইত্যাদি। সাধারণতঃ তিন বা ততোধিক হ্যালোজেন মৌল দ্বারা গঠিত কোনো আন্তঃহ্যালোজেন পাওয়া যায় না, যদিও কিছু সূত্র দাবী করে যে  এবং  যৌগের অস্তিত্ব আছে, এবং তত্ত্বগতভাবে বলা যায় যে  প্রকৃতির যৌগ সুস্থিত।

## প্রকারভেদ
আন্তঃহ্যালোজেন যৌগগুলির গঠনের ভিত্তিতে এদের চার ভাগে ভাগ করা হয়:
**১.XX',২.XX'<SUB>3</sub>,৩.XX'<SUB>5</sub>,৪.XX'<SUB>7</sub>**



গঠন সংকেত
 উদাহরণ
সংকরায়ণ
ত্রিমাত্রিক গঠনাকৃতি


XX'
IF,ClF ইত্যাদি
sp3
সরলরৈখিক


XX'3
BrF3,ClF3 ইত্যাদি
sp3d
আনমিত (Bent) T-আকৃতিবিশিষ্ট


XX'5
ClF5,BrF5 ইত্যাদি
sp3d2
বর্গ পিরামিডীয়


XX'7
IF7 ইত্যাদি
sp3d3
পঞ্চকোণীয় দ্বিপিরামিডীয়


থাম্ব|200px|আয়োডিন মনোক্লোরাইড(ICl)
থাম্ব|200px|ক্লোরিন ট্রাইফ্লুরাইড(ClF<sub>3</sub>)
থাম্ব|200px|ব্রোমিন পেন্টাফ্লুরাইড(BrF<sub>5</sub>)
থাম্ব|200px|আয়োডিন হেপ্টাফ্লুরাইড(IF<sub>7</sub>)

## ব্যবহার
1. আন্তঃহ্যালোজেন যৌগগুলি নির্জল বা অজলীয় দ্রাবক হিসাবে ব্যবহৃত হয়।

2.ClF3,BrF3 প্রভৃতি যৌগগুলি ভালো ফ্লুরিনেটিং বিকারক।যেমন:
**U(s)+3ClF<sub>3</sub>(l)→UF<sub>6</sub>(g)+3ClF(g)**

3.চর্বি ও তেল-এর আয়োডিন সংখ্যা নির্ণয় করতে ICl ব্যবহার করা হয়।

## তথ্যসূত্র


বিষয়শ্রেণী:হ্যালোজেন
বিষয়শ্রেণী:অজৈব যৌগ
বিষয়শ্রেণী:যৌগিক পদার্থ
নুশকি জেলা

**নুশকি জেলা** () পাকিস্তানের বেলুচিস্তান প্রদেশে  অবস্থিত একটি জেলা। নুশকি জেলার প্রশাসন ১৮৯৬ সালে ভারত সরকারের কর্তৃক কালাত খানের কাছ থেকে গ্রহণ করা হয় এবং ১৮৯৯ সালে একটি চিরস্থায়ী বন্দোবস্ত হিসেবে তার কাছ থেকে ভাড়া দেওয়া হয়েছিল।

## প্রশাসন
নুশকি জেলা প্রশাসনিকভাবে নিম্নোক্ত তহসিলগুলিতে নিয়ে গঠিত হয়েছে: 
* নুশকি

## জনসংখ্যার উপাত্ত
১৯৯৮ সালের আদমশুমারী অনুযায়ী নুশকি (তখন চাগাই জেলার একটি উপবিভাগ ছিল) মোট জনসংখ্যা ছিল প্রায় ৯৮,০০০ জন এর মত। ১৯৯৮ সালের আদমশুমারির পরিসংখ্যান অনুসারে, জনসংখ্যার প্রায় ৯২% জনগোষ্ঠী তাদের মাতৃভাষা হিসেবে বেলুচি ভাষায় কথা বলে থাকে, এছাড়াও অন্যান্য ৪.৮% পশতু ভাষায় কথা বলে থাকে। নিম্নলিখিত উপজাতিগুলি জেলাটিতে বসবাস করে থাকেন:

## তথ্যসূত্র

## গ্রন্থপঞ্জি
*District Gazetteer 1905
*

## বহিঃসংযোগ

*Nushki District Development Profile
* Nushki District at www.balochistan.gov.pk

বিষয়শ্রেণী:বেলুচিস্তান, পাকিস্তানের জেলা
বিষয়শ্রেণী:নুশকি জেলা
বিষয়শ্রেণী:পাকিস্তানের জেলা
সংখ্যাগত ধর্ম

**সংখ্যাগত ধর্ম** বা **কলিগেটিভ প্রপার্টিস** হলো যে সব ধর্ম পরস্পর গানিতিকভাবে সম্পর্কযুক্ত এবং এর ফলে কোনো সিস্টেমে একই সঙ্গে বিরাজ করে এবং অবস্থার পরিবর্তনে একই সাথে পরিবর্তিত হয় এবং পদার্থের অণুর সংখ্যার উপর নির্ভর করে তাদের সংখ্যাগত ধর্ম বা সমাবর্তী ধর্ম বলে। অন্যভাবে বলা যায়,দ্রবণের যেসব ধর্ম দ্রবণে উপস্থিত দ্রাব কণার প্রকৃতির উপর নির্ভর না করে কেবলমাত্র দ্রাব কণার সংখ্যার উপর নির্ভর করে তাদের সহগামী বা সংখ্যাগত ধর্ম বলে।

## প্রকারভেদ
একটি প্রদত্ত দ্রাবক-দ্রাবক ভর অনুপাতের জন্য, সমস্ত সংখ্যাগত বা সমাবর্তী বৈশিষ্ট্যগুলি যৌগিক ভরকে দ্রবীভূত করতে বিপরীত অনুপাতযুক্ত। সংখ্যাগত বা সমাবর্তী বৈশিষ্ট্যগুলির মধ্যে রয়েছে: 
# বাষ্পীয় চাপ-এর আপেক্ষিক অবনমন
# স্ফুটনাঙ্ক উন্নয়ন
# হিমাঙ্ক-এর অবনমন
# অভিস্রবণ চাপ

## শর্তাবলী
কোনো দ্রবণ নিম্নলিখিত শর্তগুলি রক্ষিত হলে তবেই সংখ্যাগত বা সমাবর্তী ধর্ম-সংক্রান্ত সূত্রাবলী মেনে চলে:

***১. দ্রাবের প্রকৃতি:** দ্রাব পদার্থ কঠিন,অনুদ্বায়ী,তড়িৎ-অবিশ্লেষ্য এবং অসংযোজিত হলে তবেই দ্রবণটি সংখ্যাগত বা সমাবর্তী ধর্ম মেনে চলবে।
***২.দ্রবণের প্রকৃতি:** দ্রবণটিকে লঘু হতে হবে।
***৩.শীতলীকরণ:** এধরনের দ্রাব পদার্থ থেকে উৎপন্ন দ্রবণ-কে শীতল করা হলে দ্রবণের হিমাঙ্কে কেবল দ্রাবক পদার্থটি কঠিনাকারে বেরিয়ে আসবে এবং প্রাপ্ত কঠিন দ্রাবকে দ্রাবের কোনো অংশ দ্রবীভূত থাকবে না।

## বাষ্পীয় চাপের আপেক্ষিক অবনমন
**১.বাষ্পচাপের অবনমন সংক্রান্ত [[রাউল্টের সূত্র]]:** কোনো কঠিন,অনুদ্বায়ী,তড়িৎ-অবিশ্লেষ্য,অসংযোজিত দ্রাবের লঘু দ্রবণের বাষ্পচাপের আপেক্ষিক অবনমন দ্রবণে উপস্থিত দ্রাবের মোল ভগ্নাংশের সমান হয়।
***গাণিতিক রূপ:**নির্দিষ্ট উষ্ণতায় বিশুদ্ধ দ্রাবকের বাষ্পচাপ p এবং দ্রবণের বাষ্পচাপ p' হলে বাষ্পচাপের আপেক্ষিক অবনমনের মান=**(p'-p)/p** এবং দ্রবণে দ্রাবের মোল সংখ্যা n ও দ্রাবকের মোল সংখ্যা n' হলে দ্রবণে দ্রাবের মোল ভগ্নাংশ=**x=n/(n+n')** হয়। অতএব রাউল্ট সূত্র অনুযায়ী,
**(p'-p)/p=x**

## তথ্যসূত্র

বিষয়শ্রেণী:রসায়ন
বিষয়শ্রেণী:দ্রবণ
বিষয়শ্রেণী:ভৌত রসায়ন
বিষয়শ্রেণী:পদার্থের পরিমাণ
জামুরিয়া বিধানসভা কেন্দ্র

**জামুরিয়া বিধানসভা কেন্দ্র** ভারতের পশ্চিমবঙ্গ রাজ্যের পশ্চিম বর্ধমান জেলার একটি বিধানসভা কেন্দ্র।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৭৯ নং জামুরিয়া বিধানসভা কেন্দ্রটি  জামুরিয়া পৌরসভা এবং জামুরিয়া সমষ্টি উন্নয়ন ব্লক এবং রতিবাটী গ্রাম পঞ্চায়েত রানীগঞ্জ সমষ্টি উন্নয়ন ব্লক এর অন্তর্গত।

জামুরিয়া বিধানসভা কেন্দ্রটি ৪০ নং আসানসোল লোকসভা কেন্দ্র এর অন্তর্গত। 

## বিধানসভার বিধায়ক

## নির্বাচনী ফলাফল
### ২০১১

### ১৯৭৭-২০০৬
২০০৬ সালের রাজ্য বিধানসভা নির্বাচনে, সিপিআই (এম) এর ধীরাজলাল হাজরা জামুরিয়া কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের তপন চক্রবর্তীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ এবং ১৯৯৬ সালে সিপিআই (এম) এর পেলব কবি তৃণমূল কংগ্রেসের শিউদাশন নায়ারকে এবং কংগ্রেসের সন্তোষ অধিকারীকে পরাজিত করেন। ১৯৯১, ১৯৮৭, ১৯৮২ এবং ১৯৭৭ সালে সিপিআই (এম) এর বিকাশ চৌধুরী ১৯৯১ সালে কংগ্রেসের তাপস ব্যানার্জীকে, ১৯৮৭ সালে কংগ্রেসের বিশ্বনাথ চক্রবর্তীকে, ১৯৮২ সালে আইসিএসের প্রদীপ ভট্টাচার্যকে এবং ১৯৭৭ সালে কংগ্রেসের চন্দ্র শেখরকে পরাজিত করেন।

### ১৯৫৭-১৯৭২
১৯৭২ সালে কংগ্রেসের অমরেন্দ্র মণ্ডল জয়ী হন। ১৯৭১ সালে সিপিআই (এম) এর দুর্গাদাস মণ্ডল জয়ী হন। ১৯৬৯ সালে কংগ্রেসের অমরেন্দ্র মণ্ডল জয়ী হন। ১৯৬৭ সালে সমযুক্ত সোশ্যালিস্ট পার্টির তিনকড়ি মণ্ডল জয়ী হন। ১৯৬২ সালে কংগ্রেসের অমরেন্দ্র মণ্ডল জয়ী হন। ১৯৫৭ সালে প্রজা সোশ্যালিস্ট পার্টির অমরেন্দ্র মণ্ডল জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:পশ্চিম বর্ধমান জেলার রাজনীতি
রাণীগঞ্জ বিধানসভা কেন্দ্র

**রাণীগঞ্জ (বিধানসভা কেন্দ্র)** ভারতের পশ্চিমবঙ্গ রাজ্যের পশ্চিম বর্ধমান জেলার একটি বিধানসভা কেন্দ্র।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৭৮ নং রানীগঞ্জ বিধানসভা কেন্দ্রটি  রাণীগঞ্জ পৌরসভা এবং অণ্ডাল সমষ্টি উন্নয়ন ব্লক এর অন্তর্গত।

রাণীগঞ্জ বিধানসভা কেন্দ্রটি ৪০ নং আসানসোল লোকসভা কেন্দ্র এর অন্তর্গত। 

## বিধানসভার বিধায়ক

## নির্বাচনী ফলাফল
### ২০১৬

### ২০১১

### ১৯৭৭-২০০৬
২০০৬ সালের বিধানসভা নির্বাচনে, সিপিআই (এম) এর হারাধন ঝা রানীগঞ্জ কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের জীতেন্দ্র তিওয়ারিকে পরাজিত করেন।  অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১, ১৯৯৬, ১৯৯১ এবং ১৯৮৭ সালে সিপিআই (এম) এর বনসা গোপাল চৌধুরী কংগ্রেসের শম্পা সরকারকে, সেনাপতি মণ্ডলকে, শঙ্কর দত্তকে এবং কল্যাণী বিশ্বাসকে সকলকে পরাজিত করেন। ১৯৮২ এবং ১৯৭৭ সালে সিপিআই (এম) এর হারাধন রায় কংগ্রেসের হরে কৃষ্ণ গোস্বামীকে এবং সরোজক্ষয় মুখার্জী উভয়কেই পরাজিত করেন।

### ১৯৫১-১৯৭২
সিপিআই (এম) এর হারাধন রায় ১৯৭২, ১৯৭১, ১৯৬৯ এবং ১৯৬৭ সালে জয়ী হন। সিপিআই এর লক্ষন বাগদী ১৯৬২ সালে জয়ী হন। ১৯৫৭ সালে এই কেন্দ্রটি অণ্ডাল কেন্দ্র ছিল। কংগ্রেসের ধাওয়াধারী মণ্ডল এবং আনন্দ গোপাল মুখোপাধ্যায় উভয়ই জয়ী হন। স্বাধীন ভারতের প্রথম নির্বাচনে ১৯৫১ সালে, কংগ্রেসের বঙ্কু বিহারী মণ্ডল রানীগঞ্জ বিধানসভা কেন্দ্র থেকে জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:পশ্চিম বর্ধমান জেলার রাজনীতি
এবাদত হোসেন

**এবাদত হোসেন** (জন্ম ৭ জানুয়ারি ১৯৯৪) একজন বাংলাদেশি ক্রিকেটার। ২০১৬-১৭ জাতীয় ক্রিকেট লিগে সিলেট বিভাগের হয়ে ২০১৬ সালের ২৫ সেপ্টেম্বরে প্রথম শ্রেণীর ক্রিকেটে তার অভিষেক ঘটে। ২০১৯ সালে আন্তর্জাতিক ক্রিকেটে তার অভিষেক ঘটে। তিনি বাংলাদেশ বিমান বাহিনীর একজন সক্রিয় সৈনিক।

## প্রারম্ভিক জীবন
এবাদতের শৈশব কেটেছে মৌলভীবাজারের বড়লেখায়। তার বাবার নাম নিজাম উদ্দিন চৌধুরী ও মাতার নাম সামিয়া বেগম চৌধুরী। ছয় ভাই-বোনের মধ্যে এবাদত দ্বিতীয়। এবাদত হোসেন চৌধুরী ২০১২ সালে বিমান বাহিনীতে সৈনিক হিসাবে যোগ দেন। সেখানেই চাকরির পাশাপাশি বিমান বাহিনীর নিয়মিত ভলিবল খেলতে শুরু করেন। ভলিবল দিয়ে ক্রীড়া জীবন শুরু করলেও, পরবর্তীতে তিনি ক্রিকেট খেলার প্রতি বেশি আগ্রহী হয়ে ওঠেন। ২০১৪ সালে সিটি ক্লাবের হয়ে ঢাকায় প্রথম বিভাগ ক্রিকেট খেলার সুযোগ পান। ২০১৬ সালে রবি *পেসার হান্ট* জেতেন এই ডান হাতি ফাস্ট বোলার। চূড়ান্ত পর্বে তার সর্বোচ্চ গতির বলটি ছিল ১৩৯.৯ কিমি/ঘণ্টা। সেখান থেকেই তিনি বাংলাদেশ ক্রিকেট বোর্ডের হাই পারফর্মেন্স ক্যাম্পে ডাক পান। ২০১৬ সালের নভেম্বরে বাংলাদেশ ক্রিকেট দলের নিউজিল্যান্ড সফরের আগে অস্ট্রেলিয়া প্রশিক্ষণের জন্য ‘শিক্ষানবিশ' হিসেবে অন্তর্ভুক্ত হন তিনি।

## ঘরোয়া ক্রিকেট
২০১৬ সালের ২৫ সেপ্টেম্বর, ২০১৬-১৭ জাতীয় ক্রিকেট লিগে সিলেট বিভাগের হয়ে প্রথম-শ্রেণীর ক্রিকেটে অভিষেক হয় এবাদতের।

২০১৮ সালের ৮ মে, ২০১৬-১৭ ঢাকা প্রিমিয়ার ডিভিশন ক্রিকেট লিগে মোহামেডান স্পোর্টিং ক্লাবের হয়ে লিস্ট এ ক্রিকেটে তার অভিষেক হয় এবাদতের। তার টুয়েন্টি২০-তে অভিষেক হয় ২০১৭ সালের ৬ নভেম্বরে ২০১৭-১৮ বাংলাদেশ প্রিমিয়ার লিগে রংপুর রাইডার্স-এর হয়ে।

২০১৭-১৮ বাংলাদেশ ক্রিকেট লিগে তিনি মধ্যাঞ্চল দলের হয়ে সর্বোচ্চ উইকেট শিকার করেন। এতে ৩ ম্যাচে ৬ ইনিংসে ১৩ উইকেট লাভ করেন।

২০১৮ সালের অক্টোবরে ২০১৮-১৯ বাংলাদেশ প্রিমিয়ার লিগে তিনি সিলেট সিক্সার্সের হয়ে খেলেন।

২০২০ সালের নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে মিনিস্টার গ্রুপ রাজশাহী তাকে কিনে নেয়।

## আন্তর্জাতিক ক্রিকেট
২০১৯ সালের ফেব্রুয়ারিতে তিনি নিউজিল্যান্ড সফরে বাংলাদেশের টেস্ট দলে যুক্ত হন। ২০১৯ সালের ২৮ ফেব্রুয়ারি, নিউজিল্যান্ডের বিপক্ষে টেস্ট অভিষেক ঘটে এবাদত হোসেনের এবং তার প্রথম টেস্ট উইকেট হিসেবে তিনি নিল ওয়াগনারের উইকেট লাভ করেন।

২০২২ সালের জানুয়ারিতে, এবাদত বে ওভালে নিউজিল্যান্ডের বিপক্ষে দ্বিপক্ষীয় সিরিজের প্রথম টেস্টে প্রথমবারের মত পাঁচ উইকেট শিকার করেন। ক্রিকেটের যেকোনো ফরম্যাটে বাংলাদেশকেে নিউজিল্যান্ডের বিপক্ষে তাদের নিজস্ব মাঠে প্রথম জয় পেতে অগ্রণী ভূমিকা রাখেন এবং ম্যাচসেরা হন। বিদেশের মাটিতে প্রথম বাংলাদেশি পেসার হিসেবেও ম্যাচসেরা হন তিনি।

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:১৯৯৪-এ জন্ম
বিষয়শ্রেণী:মৌলভীবাজার জেলার ব্যক্তি
বিষয়শ্রেণী:মোহামেডান স্পোর্টিং ক্লাবের ক্রিকেটার
বিষয়শ্রেণী:সিলেট বিভাগের ক্রিকেটার
বিষয়শ্রেণী:রংপুর রাইডার্সের ক্রিকেটার
বিষয়শ্রেণী:বাংলাদেশী ক্রিকেটার
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার
বিষয়শ্রেণী:সিলেট স্ট্রাইকার্সের ক্রিকেটার
বিষয়শ্রেণী:সিলেট বিভাগ থেকে আগত ক্রিকেটার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:ফরচুন বরিশালের ক্রিকেটার
কুলটি বিধানসভা কেন্দ্র

**কুলটি (বিধানসভা কেন্দ্র)** ভারতের পশ্চিমবঙ্গ রাজ্যের পশ্চিম বর্ধমান জেলার একটি বিধানসভা কেন্দ্র।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৮২ নং কুলটি বিধানসভা কেন্দ্রটি  কুলটি পৌরসভা এর অন্তর্গত।

কুলটি বিধানসভা কেন্দ্রটি ৪০ নং আসানসোল লোকসভা কেন্দ্র এর অন্তর্গত। 

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, তৃণমূল কংগ্রেসের উজ্জ্বল চ্যাটার্জী তার নিকটতম প্রতিদ্বন্দ্বী এআইএফবি এর মানিকলাল আচার্যকে পরাজিত করেন।

### ১৯৭৭-২০০৬
তৃণমূল কংগ্রেসের উজ্জ্বল চ্যাটার্জী ২০০৬ সালে কুলটি বিধানসভা কেন্দ্র থেকে জয়ী হন। ফরওয়ার্ড ব্লকের মানিকলাল আচার্য ২০০১, ১৯৯৬ এবং ১৯৯১ সালে জয়ী হন। ১৯৮৭ সালে কংগ্রেসের তুহিন সামন্ত জয়ী হন। ১৯৮২ এবং ১৯৭৭ সালে ফরওয়ার্ড ব্লকের মধু ব্যানার্জী জয়ী হন।

### ১৯৫১-১৯৭২
১৯৭২ এবং ১৯৭১ সালে কংগ্রেসের রামদাস ব্যানার্জী জয়ী হন। ১৯৬৯ সালে সমযুক্ত সোশালিস্ট পার্টির ডা. তারকনাথ চক্রবর্তী জয়ী হন। ১৯৬৭ এবং ১৯৬২ সালে কংগ্রেসের ডা. জয় নারায়ণ শর্মা জয়ী হন। ১৯৫৭ সালে পিএসপির বেনারসী প্রসাদ ঝা জয়ী হন। স্বাধীন ভারতের প্রথম নির্বাচন ১৯৫১ সালে, কুলটি কেন্দ্রটি যৌথ আসন ছিল। কংগ্রেসের জয় নারায়ণ শর্মা এবং বৈদ্যনাথ মণ্ডল উভয়ই জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:পশ্চিম বর্ধমান জেলার রাজনীতি
বরাবনি বিধানসভা কেন্দ্র

**বরাবনি (বিধানসভা কেন্দ্র)** ভারতের পশ্চিমবঙ্গ রাজ্যের পশ্চিম বর্ধমান জেলার একটি বিধানসভা কেন্দ্র।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৮৩ নং বরাবনি বিধানসভা কেন্দ্রটি বরাবনি সমষ্টি উন্নয়ন ব্লক এবং সালানপুর সমষ্টি উন্নয়ন ব্লক এবং এটি চিত্তরঞ্জন এবং রুপনারায়ণপুর শহরগুলির অন্তর্গত।

বরাবনি বিধানসভা কেন্দ্রটি ৪০ নং আসানসোল লোকসভা কেন্দ্র এর অন্তর্গত। 

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, তৃণমূল কংগ্রেসের বিধান উপাধ্যায় তার নিকটতম প্রতিদ্বন্দ্বী সিপিআই (এম) এর আভাষ রায়চৌধুরীকে পরাজিত করেন।

### ১৯৭৭-২০০৬
২০০৬ সালের বিধানসভা নির্বাচনে, সিপিআই (এম) এর দিলীপ সরকার বরাবনি বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের মানিক উপাধ্যায়কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের এবং ১৯৯৬ সালে কংগ্রেসের মানিক উপাধ্যায় যথাক্রমে সিপিআই (এম) রূদ্রনাথ মুখার্জীকে এবং পরেশ মাঝিকে উভয়ইকে পরাজিত করেন।১৯৯১ সালে সিপিআই (এম) এর এস. আর. দাস কংগ্রেসের মানিক উপাধ্যায়কে পরাজিত করেন। ১৯৮৯ সালে উপনির্বাচনে কংগ্রেসের মানিক উপাধ্যায় বরাবানি কেন্দ্র থেকে জয়ী হন। ১৯৮৭ এবং ১৯৮২ সালে সিপিআই (এম) এর অজিত চক্রবর্তী যথাক্রমে মানিক উপাধ্যায়কে এবং ধীরজ সাইনকে পরাজিত করেন। ১৯৭৭ সালে সিপিআই (এম) এর সুনিল বসু রায় কংগ্রেসের সুকুমার বন্দ্যোপাধ্যায়কে পরাজিত করেন।

### ১৯৬২-১৯৭২
১৯৭২ সালে কংগ্রেসের সুকুমার ব্যানার্জী জয়ী হন। ১৯৭১ এবং ১৯৬৯ সালে সিপিআই (এম) এর সুনিল বসু রায় জয়ী হন। ১৯৬৭ সালে কংগ্রেসের মিহির উপাধ্যায় জয়ী হন। ১৯৬২ সালে সিপিআই এর হরিদাস চক্রবর্তী জয়ী হন। এর আগে ১৯৫৭ সালে বরাবনি কেন্দ্র ছিল জামুরিয়া বিধানসভা কেন্দ্র এর অন্তর্গত এবং এই কেন্দ্রে প্রজা সোশ্যালিস্ট পার্টির অমরেন্দ্রনাথ মণ্ডল জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:পশ্চিম বর্ধমান জেলার রাজনীতি
কেভিন-প্রিন্স বোয়াটেং

**কেভিন-প্রিন্স বোয়াটেং** (জন্ম: ৬ মার্চ ১৯৮৭) একজন জার্মান-ঘানাইয়ান পেশাদার ফুটবলার যিনি ইতালির ক্লাব *সাসসওলো*র হয়ে স্ট্রাইকার হিসেবে খেলেন।

ক্যারিয়ার জুড়ে বোয়াটেং জার্মানির বিভিন্ন ক্লাবে খেলেছেন। পাশাপাশি তিনি ইংল্যান্ড, স্পেন ও ইতালিতেও খেলেছেন। শুরুর দিকে তিনি মধ্যমাঠের খেলোয়াড় হিসেবে খেলতেন। পরবর্তীতে তিনি গতি, ক্ষিপ্রতা ও স্কিলের কারণে ধীরে ধীরে আক্রমণভাগের খেলোয়াড় এ পরিণত হন।

জার্মানিতে জন্ম নেয়া এই খেলোয়াড় জার্মানি অনূর্ধ্ব-১৯, অনূর্ধ্ব-২০ ও অনূর্ধ্ব-২১ দলের হয়ে খেলেছেন। পরে তিনি ঘানা জাতীয় দল এ যোগ দেন এবং ২০১০ থেকে ২০১৪ সাল পর্যন্ত সেখানে খেলেন। ঘানার হয়ে তিনি ২০১০ ফিফা বিশ্বকাপ ও ২০১৪ ফিফা বিশ্বকাপ এ খেলেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮৭-এ জন্ম
বিষয়শ্রেণী:লা লিগার খেলোয়াড়
বিষয়শ্রেণী:ফুটবল ক্লাব বার্সেলোনার খেলোয়াড়
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ইউনিয়ন দেপোর্তিভা লাস পালমাসের খেলোয়াড়
বিষয়শ্রেণী:পোর্টসমাথ ফুটবল ক্লাবের খেলোয়াড়
বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড়
বিষয়শ্রেণী:এসিএফ ফিওরেন্তিনার খেলোয়াড়
বিষয়শ্রেণী:জেনোয়া ক্রিকেট অ্যান্ড ফুটবল ক্লাবের খেলোয়াড়
বিষয়শ্রেণী:আসোচাৎসিওনে কালচো মোনৎসার খেলোয়াড়
বিষয়শ্রেণী:এসি মিলানের খেলোয়াড়
বিষয়শ্রেণী:উনিওনে স্পোর্তিভা সাসসুওলো কালচোর খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:বরুসিয়া ডর্টমুন্ডের খেলোয়াড়
বিষয়শ্রেণী:আইন্ট্রাখট ফ্রাঙ্কফুর্টের খেলোয়াড়
বিষয়শ্রেণী:ফুকসে বার্লিন রাইনিকেনডর্ফের খেলোয়াড়
বিষয়শ্রেণী:হের্টা বিএসসির খেলোয়াড়
বিষয়শ্রেণী:হের্টা বিএসসি ২-এর খেলোয়াড়
বিষয়শ্রেণী:ফুটবল ক্লাব শালকে ০৪-এর খেলোয়াড়
বিষয়শ্রেণী:সুপার লিগের খেলোয়াড়
বিষয়শ্রেণী:বেশিকতাশ জিমনাস্টিক ক্লাবের ফুটবলার
বিষয়শ্রেণী:স্পেনে জার্মান প্রবাসী ক্রীড়াবিদ
বিষয়শ্রেণী:বার্লিনের ফুটবলার
বিষয়শ্রেণী:জার্মানির আন্তর্জাতিক যুব ফুটবলার
বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার
বিষয়শ্রেণী:রেগিওনাললিগার খেলোয়াড়
বিষয়শ্রেণী:সেরিয়ে বি-এর খেলোয়াড়
বিষয়শ্রেণী:২০১০ ফিফা বিশ্বকাপের খেলোয়াড়
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:ইংল্যান্ডে জার্মান প্রবাসী ক্রীড়াবিদ
বিষয়শ্রেণী:ইতালিতে জার্মান প্রবাসী ক্রীড়াবিদ
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:জার্মান প্রবাসী ফুটবলার
বিষয়শ্রেণী:জার্মান পুরুষ ফুটবলার
বিষয়শ্রেণী:জার্মান প্রবাসী পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
পিশিন জেলা

**পিশিন** অথবা **পশিন** (; ) পাকিস্তানের বেলুচিস্তান প্রদেশে অবস্থিত একটি জেলা। ১৯৭৫ সালে এটি কোয়েটা জেলা থেকে আলাদা করা হয় এবং ১৯৯৪ সালে এটির অংশ কিল্লা আব্দুল্লাহর নামে নতুন জেলা হিসেবে গঠন করা হয়। পিশিন নামটি 'পুশং' এর একটি আধুনিক রূপ, যে নগরটি (প্রধানত প্রাক-আধুনিক) ফার্সি উৎসগুলিতে ('ফুশং' ব্যবহার করে আরবি উৎস) নামকরণ করা হয়েছে। মাইথ পৌরাণিক সম্রাট আফ্রাসিয়াব পুত্রের কাছে ফার্সি পদবীটির উৎসকে চিহ্নিত করে থাকে। **ফিশিং** ছিল আফগান সরকারী রেকর্ড বা সরকারি দফতর ব্যবহৃত বানান। ২০০৫ সালের আদমশুমারীর হিসাব অনুযায়ী পিশিন জেলার জনসংখ্যা ছিল ৩০০,০০০ এর বেশি সংখ্যক। ১৯৯৮ সালের আদমশুমারির হিসাব অনুযায়ী, জেলাটির  প্রধান ভাষা বা মাতৃভাষা হচ্ছে পশতু, যেখানে প্রায় ৯৯% মানুষ কথা বলে থাকে।

## প্রশাসন
পিশিন জেলাটি প্রশাসনিকভাবে ৪টি তহসিলে নিয়ে গঠিত হয়েছে; এবং এক উপ-তহসিল রয়েছে।

* পিশিন
* কারবালা
* বারশোর
* কারিজাত
* হুরামজাই
* সরানন উপ-তহসিল

## উপজাতি
পিশিন জেলার প্রধান উপজাতিদের মধ্যে রয়েছে; কাকার, তারিন, সৈয়দ এবং আসহাকজাই।

## উল্লেখযোগ্য ব্যক্তিত্ব
* কাদের খান -

## তথ্যসূত্র

## গ্রন্থপঞ্জি
*

## বহিঃসংযোগ

* Pishin District  at www.balochistan.gov.pk 
* Pishin District  at www.balochistanpolice.gov.pk 
* District Development Profile 2011

বিষয়শ্রেণী:বেলুচিস্তান, পাকিস্তানের জেলা
বিষয়শ্রেণী:পিশিন জেলা
টম হুলস

**টমাস এডওয়ার্ড হুলস** (; জন্ম: ৬ ডিসেম্বর ১৯৫৩) হলেন একজন মার্কিন অভিনেতা, গায়ক, ও মঞ্চ প্রযোজক। তিনি *অ্যানিমেল হাউজ* (১৯৭৮) চলচ্চিত্রে ল্যারি "পিন্টো" ক্রোগার এবং *[[আমাডেয়ুস (চলচ্চিত্র)|আমাডেয়ুস]]* (১৯৮৪) চলচ্চিত্রে ভোল্‌ফগাংক্‌ আমাডেয়ুস মোৎসার্ট এবং ডিজনির *দ্য হাঞ্চব্যাক অব নটর ডেম* (১৯৯৬) চলচ্চিত্রে কাসিমোদো চরিত্রে অভিনয়ের জন্য সর্বাধিক পরিচিত। *আমাডেয়ুস* ছবিতে অভিনয়ের জন্য তিনি তার শ্রেষ্ঠ অভিনেতা বিভাগে অস্কার ও সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন এবং শ্রেষ্ঠ বিদেশি অভিনেতা বিভাগে দাভিদ দি দোনাতেল্লো অর্জন করেন।

টেলিভিশনে তার উল্লেখযোগ্য কাজগুলো হল *ডমিনিক অ্যান্ড ইউজিন*, *মিসিসিপি বার্নিং* এবং *দ্য হেইডি ক্রনিকলস*। টেলিভিশনে তার অভিনয়ের জন্য তিনি তিনটি গোল্ডেন গ্লোব পুরস্কারের মনোনয়ন লাভ করেন, এবং দুটি মনোনয়নসহ একটি প্রাইমটাইম এমি পুরস্কার অর্জন করেন। মঞ্চে *আ ফিউ গুড ম্যান* নাটকে অভিনয় করে তিনি ১৯৯০ সালে একটি টনি পুরস্কারের মনোনয়ন লাভ করেন। হুলস ১৯৯০-এর দশকের মাঝামাঝি সময়ে অভিনয় থেকে অবসরে যান এবং মঞ্চ পরিচালনা ও প্রযোজনায় মনোযোগ দেন। ২০০৭ সালে তিনি ব্রডওয়ে সঙ্গীতনাট্য *স্প্রিং অ্যাওয়াকেনিং*-এর প্রযোজনার জন্য একটি টনি পুরস্কার অর্জন করেন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:মার্কিন মঞ্চ পরিচালক
বিষয়শ্রেণী:মার্কিন মঞ্চ প্রযোজক
বিষয়শ্রেণী:মিশিগানের অভিনেতা
বিষয়শ্রেণী:সমকামী অভিনয়শিল্পী
বিষয়শ্রেণী:টনি পুরস্কার বিজয়ী
বিষয়শ্রেণী:শ্রেষ্ঠ বিদেশি অভিনেতা বিভাগে দাভিদ দি দোনাতেল্লো বিজয়ী
বিষয়শ্রেণী:সীমিত ধারাবাহিক বা টিভি চলচ্চিত্রে সেরা পার্শ্ব অভিনেতা বিভাগে প্রাইমটাইম এমি পুরস্কার বিজয়ী
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:ওলন্দাজ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:মার্কিন এলজিবিটিকিউ বিনোদন শিল্পী
বিষয়শ্রেণী:দাভিদ দি দোনাতেল্লো বিজয়ী
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
ডেরা বুগতি জেলা

**ডেরা বুগতি**পাকিস্তানের বেলুচিস্তান প্রদেশে অবস্থিত একটি জেলা। ১৯৮৩ সালে একটি পৃথক জেলা হিসাবে জেলাটি প্রতিষ্ঠিত হয়েছিল।

## প্রশাসন
জেলাটি প্রশাসনিকভাবে ৪টি উপ-বিভাগে বিভক্ত, নিম্নে তুলে ধরা হল:
* পিরকোহ
* ডেরা বুগতি
* ফেলাওয়াঘ
* সুই

## জনসংখ্যার উপাত্ত

২০১৭ সালের পাকিস্তানের আদমশুমারি পরিসংখ্যান অনুযায়ী ডেরা বুগতি জেলার জনসংখ্যা ছিল প্রায় ৩১২,৬০৩ জন এর মত। এলাকাটিতে প্রায় ৯৮.৯% মানুষ মুসলমান, এবং প্রথম প্রধান মাতৃভাষা হিসেবে প্রায় (৯৫.৯%) বেলুচি ভাষায় কথা বলে থাকে,(%), যদিও পাঞ্জাবি ভাষায় প্রায় (১.২%) কথা বলে থাকে এবং সরাইকি ভাষায় (%) কথা বলে থাকে। বুগতি জেলা মূলত বেলুচি উপজাতিদের বসবাস।

## তথ্যসূত্র

## গ্রন্থপঞ্জি
*

## বহিঃসংযোগ

* Dera Bugti District  at www.balochistan.gov.pk 
* District Dera Bugti  at www.balochistanpolice.gov.pk 
*Ansar Burney Trust - Information on the Human Rights situation in Dera Bugti and Kohlu

বিষয়শ্রেণী:বেলুচিস্তান, পাকিস্তানের জেলা
বিষয়শ্রেণী:ডেরা বুগতি জেলা
বিষয়শ্রেণী:পাকিস্তানের জেলা
দুবরাজপুর বিধানসভা কেন্দ্র

**দুবরাজপুর (বিধানসভা কেন্দ্র)** ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত হয়। পূর্বে কেন্দ্রটি উন্মুক্ত ছিল।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৮৪ নং দুবরাজপুর (এসসি) বিধানসভা কেন্দ্রটি দুবরাজপুর পৌরসভা, বালিজুরি, হেতমপুর, যশপুর, লেক্ষীনারায়ণপুর, লোবা এবং পদুমা গ্রাম পঞ্চায়েত গুলি দুবরাজপুর সমষ্টি উন্নয়ন ব্লক এবং খয়রাসোল সমষ্টি উন্নয়ন ব্লক গুলির অন্তর্গত।

দুবরাজপুর বিধানসভা কেন্দ্রটি ৪২ নং বীরভূম লোকসভা কেন্দ্র এর অন্তর্গত। পূর্বে বোলপুর লোকসভা কেন্দ্র এর অন্তর্গত ছিল। 

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, এআইএফবি এর বিজয় বাগদি তার নিকটতম প্রতিদ্বন্দ্বী তৃণমূল কংগ্রেসের সন্তোষী সাহাকে পরাজিত করেন।

 

### ১৯৭৭-২০০৬
২০০৬ এবং ২০০১ সালের রাজ্য বিধানসভা নির্বাচনে, ফরওয়ার্ড ব্লকের ভক্তিপদ ঘোষ দুবরাজপুর কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের শৈলেন মহাতো এবং সত্তিক রায়কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ফরওয়ার্ড ব্লকের ভক্তি ভূষণ মণ্ডল ১৯৭৭ থেকে ১৯৯৬ সাল পর্যন্ত জয়ী হন। ১৯৯৬ সালে কংগ্রেসের অরুণ কুমার চক্রবর্তীকে, ১৯৯১ সালে কংগ্রেসের বিষ্ণুচরণ ঘোষকে, ১৯৮৭ সালে কংগ্রেসের গৌরহরিচন্দ্র কে, ১৯৮২ সালে কংগ্রেসের নিতাইপদ ঘোষকে এবং ১৯৭৭ সালে কংগ্রেসের এনায়েত করিম চৌধুরীকে পরাজিত করেন।

### ১৯৬২-১৯৭২
১৯৭২ সালে কংগ্রেসের সাচী নন্দন স্বামী জয়ী হন। সিপিআই (এম) এর মঞ্জুরুল ইসলাম ১৯৭১ সালে জয়ী হন। ফরওয়ার্ড ব্লকের ভক্তি ভূষণ মণ্ডল ১৯৬৯ সালে জয়ী হন। ১৯৬৭ সালে নির্দলের কে.এন. বন্দ্যোপাধ্যায় জয়ী হন। ফরওয়ার্ড ব্লকের ভক্তি ভূষণ মণ্ডল ১৯৬২ সালে জয়ী হন। এর আগে দুবরাজপুর কেন্দ্রে আসন ছিল না।

### ১৯৫১খয়রাসোল
স্বাধীন ভারতের প্রথম নির্বাচন ১৯৫১ সালে, খয়রাসোল কেন্দ্রে একটি আসন ছিল। এই কেন্দ্রে কংগ্রেসের খগেন্দ্রনাথ বন্দ্যোপাধ্যায় জয়ী হয়।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:বীরভূম জেলার রাজনীতি
এএসএম শাহজাহান

**এএসএম শাহজাহান** (১৯৪০/১৯৪১ - ৬ ফেব্রুয়ারি ২০১৯) ছিলেন একজন বাংলাদেশি পুলিশ কর্মকর্তা ও বাংলাদেশের তত্ত্বাবধায়ক সরকারের উপদেষ্টা। তিনি বাংলাদেশ পুলিশের ১৫তম মহাপরিদর্শক হিসেবে দায়িত্ব পালন করেন। ২০০১ সালের ১৫ জুলাই গঠিত বাংলাদেশের তত্ত্বাবধায়ক সরকারে শিক্ষা, বিজ্ঞান ও তথ্যপ্রযুক্তি বিষয়ক উপদেষ্টা ছিলেন।

## পুলিশে কর্মজীবন
শাহজাহান ১৯৬৬ সালে পুলিশ সুপার হিসেবে তৎকালীন পূর্ব পাকিস্তান পুলিশ বাহিনীতে যোগদান করেন। ১৯৭৬ সালের ১ ফেব্রুয়ারি ঢাকা মেট্রোপলিটন পুলিশের প্রথম ডেপুটি কমিশনার নিযুক্ত হন। তিনি দুইবার সিআইডি প্রধান হিসেবে দায়িত্ব পালন করেন। ১৯৯১ সালের ২ জানুয়ারি তারিখ থেকে ১৯৯১ সালের ১৬ অক্টোবর পর্যন্ত তিনি ঢাকা মেট্রোপলিটন পুলিশের কমিশনার ছিলেন। ১৯৯২ সালের ৮ জুলাই তিনি বাংলাদেশ পুলিশের ১৫তম মহা পুলিশ পরিবর্দশ হিসেবে দায়িত্ব গ্রহণ করেন এবং ১৯৯৬ সাল পর্যন্ত তিনি এ দায়িত্ব পালন করেন। পরবর্তীতে বাংলাদেশ সরকারের সচিব হিসেবেও দায়িত্ব পালন করেন।

শাহজাহান জাতিসংঘ উন্নয়ন কর্মসূচীর অধীন পুলিশ সংস্কার কর্মসূচিতে উপদেষ্টা ছিলেন। তিনি জাতিসংঘ উন্নয়ন কর্মসূচী, ইউরোপীয় কমিশন ও ইউকে এইডের সাথে সমন্বয় সাধন করে এই কর্মসূচির অধীন বাংলাদেশ পুলিশের দক্ষতা এবং কার্যকারিতা বৃদ্ধিতে গুরুত্বপূর্ণ ভূমিকা পালন করেন। ১৯৯৯ সালে তিনি অবসর গ্রহণ করেন।

## বাংলাদেশের তত্ত্বাবধায়ক সরকারের উপদেষ্টা
বাংলাদেশের অষ্টম জাতীয় সংসদ নির্বাচনের প্রাক্কালে শাহজাহান ২০০১ সালের ১৫ জুলাই বাংলাদেশের তত্ত্বাবধায়ক সরকারের শিক্ষা, প্রাথমিক ও গণশিক্ষা বিভাগ, বিজ্ঞান ও প্রযুক্তি, যুব ও ক্রীড়া মন্ত্রণালয়ের উপদেষ্টা হিসেবে শপথ গ্রহণ করেন। ১০ অক্টোবর ২০০১ তারিখ পর্যন্ত তিনি এ দায়িত্ব পালন করেন।

## মৃত্যু
শাহজাহান ২০১৯ সালের ৬ ফেব্রুয়ারি পারকিনসন রোগে আকান্ত হয়ে ঢাকার একটি হাসপাতালে মৃত্যুবরণ করেন।

## তথ্যসূত্র

বিষয়শ্রেণী:১৯৪১-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:নোয়াখালী জেলার ব্যক্তি
বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা
বিষয়শ্রেণী:বাংলাদেশ পুলিশ মহাপরিদর্শক
বিষয়শ্রেণী:পারকিনসন রোগে মৃত্যু
বিষয়শ্রেণী:ঢাকার পুলিশ কমিশনার
অসীম সাহা

**অসীম সাহা** (২০ ফেব্রুয়ারি ১৯৪৯ - ১৮ জুন ২০২৪) ছিলেন একজন বাংলাদেশী কবি ও ঔপন্যাসিক। বাংলা সাহিত্যে সামগ্রিক অবদানের জন্য তিনি ২০১২ সালে বাংলা একাডেমি সাহিত্য পুরস্কার লাভ করেন। বাংলা ভাষা ও সাহিত্যে অবদানের জন্য ২০১৯ সালে বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।

## প্রারম্ভিক জীবন
অসীম সাহা ১৯৪৯ সালের ২০শে ফেব্রুয়ারি নেত্রকোণা জেলায় তার মামার বাড়িতে জন্মগ্রহণ করেন। তার পৈত্রিক নিবাস মাদারীপুর। তার পিতা অখিল বন্ধু সাহা ছিলেন অধ্যাপক। অসীম সাহা ১৯৬৫ সালে মাধ্যমিক পাস করেন এবং ১৯৬৭ সালে মাদারীপুর নাজিমুদ্দিন মহাবিদ্যালয় থেকে উচ্চমাধ্যমিক পাস করেন। ১৯৬৯ সালে স্নাতক পাস করে তিনি ১৯৬৯ সালে ঢাকা বিশ্ববিদ্যালয়ে বাংলা বিভাগে ভর্তি হন। ১৯৬৯ সালে অসহযোগ আন্দোলন এবং পরে ১৯৭১ সালে স্বাধীনতা যুদ্ধ শুরু হলে তার স্নাতকোত্তর পরীক্ষা পিছিয়ে যায় এবং তিনি ১৯৭৩ সালে স্নাতকোত্তর ডিগ্রি লাভ করেন।

## গ্রন্থতালিকা
* *পূর্ব-পৃথিবীর অস্থির জ্যোৎস্নায়* (১৯৮২)
* *কালো পালকের নিচে* (১৯৮৬)
* *পুনরুদ্ধার* (১৯৯২)
* *উদ্বাস্তু* (১৯৯৪)
* *মধ্যরাতের প্রতিধ্বনি* (২০০১)
* *অন্ধকারে মৃত্যুর উৎসব* (২০০৬)
* *মুহূর্তের কবিতা* (২০০৬)
* *Refujee and the festval of death in darkness* (২০১০)
* *সৌর-রামায়ণ* (২০১১)
* *অক্টাভিও পাস ও ডেরেক ওয়ালকটের কবিতা* (অনুবাদ) (২০১১)
* *কবর খুঁড়ছে ইমাম* (২০১১)
* *প্রেমপদাবলি* (২০১১)
* *পুরনো দিনের ঘাসফুল* (২০১২) (কবিতা)
* *প্রগতিশীল সাহিত্যের ধারা* (১৯৭৬)
* *অগ্নিপুরুষ ডিরোজিও* (১৯৯০)
* *উদাসীন দিন (উপন্যাস)* (১৯৯২)
* *শ্মশানঘাটের মাটি গল্প* (১৯৯৫)
* *কিলের চোটে কাঁঠাল পাকে* (২০০২)
* *শেয়ালের ডিগবাজি* (২০০৭)
* *হেনরি ডিরোজিও* (২০১০)।

## পুরস্কার ও সম্মাননা
* আলাওল সাহিত্য পুরস্কার (১৯৯৩)
* ময়মনসিংহ সাহিত্য-সংস্কৃতি ফোরাম সম্মাননা (২০০৯)
* সাতক্ষীরা জাতীয় কবিতা পরিষদ কবিসম্মাননা (২০১০)
* কবিতাবাংলা কবিসম্মাননা (২০১০)
* বিন্দুবিসর্গ কবিসম্মাননা (২০১১)
* শৃন্বন্তু কবিসম্মাননা (কোলকাতা) (২০১১)
* দিকচিহ্ন কবিসম্মাননা (২০১১)
* কেন্দ্রীয় খেলাঘর আসর কবিসম্মাননা (২০১১)
* বাংলা একাডেমি সাহিত্য পুরস্কার (২০১১)
* শিল্পাচার্য জয়নুল আবেদিন পুরস্কার (২০১২)
* কবিতালাপ পুরস্কার (২০১২)
* ভাষা ও সাহিত্যে একুশে পদক (২০১৯)

## মৃত্যু
কবি অসীম সাহা ১৮ জুন ২০২৪ তারিখে বঙ্গবন্ধু মেডিকেল বিশ্ববিদ্যালয়, ঢাকায় মৃত্যুবরণ করেন। দীর্ঘদিন ধরে তিনি ডায়াবেটিসসহ বিভিন্ন অসুস্থতায় ভুগছিলেন।

## তথ্যসূত্র

## বহিঃসংযোগ

বিষয়শ্রেণী:১৯৪৯-এ জন্ম
বিষয়শ্রেণী:২০২৪-এ মৃত্যু
বিষয়শ্রেণী:বাংলাদেশী পুরুষ ঔপন্যাসিক
বিষয়শ্রেণী:বাংলাদেশী পুরুষ কবি
বিষয়শ্রেণী:বাংলাদেশী প্রাবন্ধিক
বিষয়শ্রেণী:ভাষা ও সাহিত্যে একুশে পদক বিজয়ী
বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী
বিষয়শ্রেণী:২০শ শতাব্দীর বাংলাদেশী প্রাবন্ধিক
বিষয়শ্রেণী:বাংলাদেশী পুরুষ লেখক
বিষয়শ্রেণী:আলাওল সাহিত্য পুরস্কার বিজয়ী
বিষয়শ্রেণী:বাংলাদেশী হিন্দু
বিষয়শ্রেণী:বাঙালি লেখক
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:একুশে পদক বিজয়ী
বিষয়শ্রেণী:নেত্রকোণা জেলার ব্যক্তি
জিন্নাহ স্টেডিয়াম

**জিন্নাহ স্টেডিয়াম** পাকিস্তানের ইসলামাবাদের একটি বহু-ক্রীড়ার স্টেডিয়াম। এটি বর্তমানে ফুটবল ম্যাচগুলির জন্য বেশি ব্যবহৃত হয়। স্টেডিয়ামের ধারণক্ষমতা হল ৪৮,২০০।

এই স্টেডিয়ামটি ১৯৭০-এর দশকে নির্মিত হয়েছিল। স্টেডিয়ামটি পুনর্নির্মাণ করা এবং ২০০৪ সালে সাফ গেমসের জন্য ব্যবহৃত হয়। খেলার মাঠটির চারদিকে একটি দোড়ানোর পর রয়েছে যেটি অ্যাথলেটিকরা ব্যবহার করতে পারেন।

এটিতে **[[২০০৪ দক্ষিণ এশীয় গেমস]]** ও ২০১৪ সাফ মহিলা চ্যাম্পিয়নশিপের সকল ম্যাচ অনুষ্ঠিত হয়েছে। 
এটিতে ২০১৬ ও ২০১৭ কায়েদ-ই-আজম আন্ত প্রাদেশিক যুব গেমস আয়োজন করা হয়।

## তথ্যসূত্র

বিষয়শ্রেণী:পাকিস্তানের ক্রীড়া মাঠ
বিষয়শ্রেণী:পাকিস্তানের ফুটবল মাঠ
বিষয়শ্রেণী:মুহাম্মদ আলী জিন্নাহর স্মারক
বিষয়শ্রেণী:ইসলামাবাদে ক্রীড়া
বিষয়শ্রেণী:১৯৭০-এ পাকিস্তানে প্রতিষ্ঠিত
ফিফটি শেডস (উপন্যাস ধারাবাহিক)

***ফিফটি শেডস*** হল ই. এল. জেমস রচিত কামোদ্দীপক উপন্যাসের একটি ধারাবাহিক। প্রাথমিকভাবে এটি *[[ফিফটি শেডস অফ গ্রে]]* (২০১১), *[[ফিফটি শেডস ডার্কার]]* ও *[[ফিফটি শেডস ফ্রিড]]* উপন্যাস-ত্রয়ীর একটি ধারাবাহিক। এই উপন্যাসগুলিতে কলেজ স্নাতক অ্যানাস্টেসিয়া স্টিল ও তরুণ ব্যবসায়ী ক্রিস্টিয়ান গ্রে-র মধ্যে গভীরতর হয়ে আসা সম্পর্কটি বর্ণিত হয়েছে। গ্রে অ্যানাকে বিডিএসএম-এর জগতের সঙ্গে পরিচিত করে তোলেন।

বইটির সাফল্য সম্পর্কে লেখিকা বলেছিলেন: "আগ্রহের আতিসায্য আমাকে অত্যন্ত বিস্মিত করেছে।" জেমস *ফিফটি শেডস* উপন্যাস-ত্রয়ীকে বর্ণনা করতে গিয়ে বলেছে, এটি "স্পষ্টতই আমার প্রৌঢ়ত্বের সংকট। আমার সব ফ্যান্টাসি এর মধ্যে রয়েছে, এটাই মূল কথা।" ফ্যানফিকশন.নেট ওয়েবসাইটে সক্রিয় থাকাকালীন তিনি জানিয়েছিলেন: "টুইলাইট সাগা শেষ করার পর ২০০৯ সালের জানুয়ারি মাসে লেখা শুরু করি। তারপর আর থামিনি। ২০০৯ সালের অগস্টে ফ্যান ফিকশন [সাইটটি] আবিষ্কার করি। সেই থেকে দু’টি উপন্যাস লিখছি এবং আরও অন্তত একটি লেখার পরিকল্পনা রয়েছে। তারপর... কে জানে?" ২০১৩ সালের অগস্ট মাসে এই উপন্যাস-ত্রয়ীর বিক্রি জেমসকে *[[ফোর্বস]]* পত্রিকার সর্বাধিক-উপার্জনকারী লেখক তালিকার শীর্ষ স্থানে স্থাপন করে। সেই সময় উপন্যাস তিনটি থেকে তার মোট আয় ছিল ৯৫ মিলিয়ন ডলার। এর মধ্যে ৫ মিলিয়ন ডলার ছিল *ফিফটি শেডস অফ গ্রে* উপন্যাসের চলচ্চিত্র স্বত্বের মূল্য। বাণিজ্যিক সাফল্য সত্ত্বেও সমালোচকেরা বইটির অত্যন্ত রূঢ় সমালোচনা করেন। প্রথম প্রকাশের পর থেকে বইটি "বস্তুতপক্ষে যে সকল সমালোচকেরা বইটি পড়েছিলেন, তাঁদের সকলের বিদ্রুপের বিষয় হয় দাঁড়ায়।" 

২০১৫ সালের পর এই ধারাবাহিকটি সম্প্রসাদিত হয়েছে *অ্যাজ টোল্ড বাই ক্রিস্টিয়ান* নামে সমান্তরাল উপন্যাসের একটি ধারাবাহিকে: *[[গ্রে: ফিফটি শেডস অফ গ্রে অ্যাজ টোল্ড বাই ক্রিস্টিয়ান]]* উপন্যাসে ক্রিস্টিয়ান গ্রে-র দৃষ্টিকোণ থেকে *ফিফটি শেডস অফ গ্রে* উপন্যাসটির ঘটনাগুলি বর্ণিত হয় এবং এরপর একইভাবে *ফিফটি শেডস ডার্কার* উপন্যাসটির কাহিনি অবলম্বনে রচিত হয় *[[ডার্কার: ফিফটি শেডস ডার্কার অ্যাজ টোল্ড বাই ক্রিস্টিয়ান]]* (২০১৭) উপন্যাসটি।

## কাহিনি রূপরেখা

; মূল উপন্যাস-ত্রয়ী
# *[[ফিফটি শেডস অফ গ্রে]]* (২০১১)

# *[[ফিফটি শেডস ডার্কার]]* (২০১২)
# *[[ফিফটি শেডস ফ্রিড]]* (২০১২)
; *রিটোল্ড বাই ক্রিস্টিয়ান* ধারাবাহিক
# *[[গ্রে: ফিফটি শেডস অফ গ্রে অ্যাজ টোল্ড বাই ক্রিস্টিয়ান]]* (২০১৫)
# *[[ডার্কার: ফিফটি শেডস ডার্কার অ্যাজ টোল্ড বাই ক্রিস্টিয়ান]]* (২০১৭)

## প্রধান চরিত্র

## সমালোচকদের প্রতিক্রিয়া

## আরও দেখুন

* সংস্কৃতি ও গণমাধ্যমে বিডিএসএম
* কথাসাহিত্যে ধর্ষকামিতা ও মর্ষকামিতা

## আরও পড়ুন
* 

## তথ্যসূত্র

## বহিঃসংযোগ
* 

বিষয়শ্রেণী:বিডিএসএম সাহিত্য
বিষয়শ্রেণী:ব্রিটিশ কামোদ্দীপক উপন্যাস
বিষয়শ্রেণী:সিয়াটলের প্রেক্ষাপটে রচিত উপন্যাস
বিষয়শ্রেণী:নারী ইরোটিকা ও পর্নোগ্রাফি
বিষয়শ্রেণী:টুইলাইট ধারাবাহিক অবলম্বনে নির্মিত সৃষ্টিকর্ম
বিষয়শ্রেণী:ফিফটি শেডস
বিষয়শ্রেণী:বিবাচনকৃত বই
রিপ টর্ন

**রিপ টর্ন** নামে পরিচিত **এলমোর রুয়াল টর্ন জুনিয়র** (; জন্ম: ৬ ফেব্রুয়ারি ১৯৩১) হলেন একজন মার্কিন অভিনেতা ও কৌতুকাভিনেতা। তিনি *[[ক্রস ক্রিক (চলচ্চিত্র)|ক্রস ক্রিক]]* (১৯৮৪) ছবিতে মার্শ টার্নার চরিত্রে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। তিনি *দ্য ল্যারি স্যান্ডার্স শো*-এ আর্টি চরিত্রে কাজ করে ছয়টি এমি পুরস্কারের মনোনয়ন লাভ করেন এবং তন্মধ্যে ১৯৯৬ সালে একটি পুরস্কার জিতেন। এছাড়া টর্ন এই কাজের জন্য একটি আমেরিকান কমেডি পুরস্কার ও দুটি ক্যাবলএইস পুরস্কার লাভ করেন।

## প্রারম্ভিক জীবন
টর্ন ১৯৩১ সালের ৬ই ফেব্রুয়ারি টেক্সাসের টেম্পলে জন্মগ্রহণ করেন। তার পিতা এলমোর রুয়াল "টাইগার" টর্ন সিনিয়র (১৯০৬-১৯৭১) এবং মাতা থেলমা ম্যারি থর্ন (জন্মনাম: স্পেসেক)। এলমোর সিনিয়র একজন কৃষিবিদ ও অর্থনীতিবিদ। থেলমা অভিনেত্রী সিসি স্পেসেকের ফুফু, ফলে স্পেসেক তার মামাতো বোন। টর্ন পরিবারের পূর্বপুরুষগণ ছিলেন জার্মান, অস্ট্রীয় ও চেক/মোরাভীয়। তার ডাকনাম "রিপ" হল টর্ন পরিবারের ঐতিহ্য।

টর্ন ১৯৪৮ সালে টেক্সাসের টেলর হাই স্কুল থেকে পাস করেন এবং পরে অস্টিনের টেক্সাস বিশ্ববিদ্যাল থেকে স্নাতক সম্পন্ন করেন। তিনি টেক্সাস এঅ্যান্ডএম ইউনিভার্সিটি কর্পস অব ক্যাডেটের সদস্য ছিলেন।

## পুরস্কার ও মনোনয়ন

 
## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৩১-এ জন্ম
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২০শ শতাব্দীর মার্কিন কৌতুকাভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন কৌতুকাভিনেতা
বিষয়শ্রেণী:অস্ট্রীয় বংশোদ্ভূত মার্কিন ব্যক্তি
বিষয়শ্রেণী:চেক বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:টেক্সাসের অভিনেতা
বিষয়শ্রেণী:টেক্সাসের চলচ্চিত্র পরিচালক
বিষয়শ্রেণী:মার্কিন কৌতুকাভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:প্রাইমটাইম এমি পুরস্কার বিজয়ী
বিষয়শ্রেণী:মার্কিন যুক্তরাষ্ট্রের সেনা কর্মকর্তা
বিষয়শ্রেণী:অ্যাক্টর্স স্টুডিওর অভিনয়শিল্পী
বিষয়শ্রেণী:হাস্যরসাত্মক ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কার বিজয়ী
বিষয়শ্রেণী:২০১৯-এ মৃত্যু
বিষয়শ্রেণী:আলঝেইমার রোগ থেকে মৃত্যু
বিষয়শ্রেণী:নিউ ইয়র্ক শহরের অভিনেতা
বিষয়শ্রেণী:টেক্সাস এ অ্যান্ড এম বিশ্ববিদ্যালয়ের প্রাক্তন শিক্ষার্থী
যুব এশিয়ান গেমস

**যুব এশীয় খেলা** বা **যুব এশিয়ান গেমস** (ইংরেজিতে **এশিয়ান ইয়ুথ গেমস**, ইংরেজি সংক্ষেপ **এওয়াইজি** বা **AYG**) হল একটি বহু-ক্রীড়া অনুষ্ঠান যাতে এশিয়ার যুব ক্রীড়াবিদরা প্রতিদ্বন্দ্বিতা করে থাকে। এ খেলা এশিয়া অলিম্পিক কাউন্সিল চার বছর পর পর আয়োজন করে। এটি এশিয়ান গেমসের পর এশিয়ার দ্বিতীয় বৃহত্তম ক্রীড়া আসর।

এশীয় যুব খেলার ইতিহাসে তিনটি দেশ এর আয়োজন করেছে, যাতে ৪৫টি দেশ অংশগ্রহণ করেছে। প্রথম খেলা সিঙ্গাপুরে আয়োজিত হয়েছিল। সর্বশেষ খেলা ২০১৩ সালে চীনের নানজিংয়ে আয়োজিত হয় এবং আগামী খেলা ইন্দোনেশিয়াতে ২০২১ সালে অনুষ্ঠিত হবে।

## আসরের তালিকা

## ক্রীড়া
এশীয় যুব খেলায় অফিসিয়ালিভাবে এ পর্যন্ত ১৯টি ক্রীড়ায় প্রতিযোগিতা হয়েছে।




## পদক অর্জন

## তথ্যসূত্র

বিষয়শ্রেণী:এশিয়া অলিম্পিক কাউন্সিল
বিষয়শ্রেণী:যুব বহু-ক্রীড়া প্রতিযোগিতা
বিষয়শ্রেণী:২০০৯-এ প্রতিষ্ঠিত পুনরাবৃত্ত ক্রীড়া ঘটনা
বিষয়শ্রেণী:এশিয়ার বহু-ক্রীড়া প্রতিযোগিতা
বিষয়শ্রেণী:এশীয় আন্তর্জাতিক ক্রীড়া প্রতিযোগিতা
হার্নাই জেলা

**হার্নাই জেলা** () পাকিস্তানের বেলুচিস্তান প্রদেশের উত্তর-পূর্বে অবস্থিত একটি অন্যতম জেলা। হার্নাই হচ্ছে এই জেলাটির প্রধান শহর এবং এটির রাজধানী হিসাবে পরিচালিত হয়ে থাকে। মাতৃভাষা হিসেবে পশতু ভাষা ব্যবহৃত হয়ে থাকে। ১৯৯৮ সালের আদমশুমারি হিসাব অনুযায়ী সিবি এর হার্নাই উপবিভাজনের জনসংখ্যা প্রায় ৯০% এবং যেখানে বেলুচি সম্প্রদায়ের ৭.২% ছিল।

## ভূগোল এবং জলবায়ু
হার্নাই পাহাড়ী অঞ্চল দ্বারা পরিবেষ্টিত। এলাকাটির সর্বনিম্ন ও সর্বোচ্চ শীতকালীন তাপমাত্রা ২ডিগ্রী সেলসিয়াস থেকে ২০ ডিগ্রী সেলসিয়াস। গ্রীষ্মকালে প্রচন্ড আকারে গরম পড়ে থাকে ও সর্বনিম্ন এবং সর্বোচ্চ তাপমাত্রা ২০˚সেলসিয়াস থেকে ৪৮˚সেলসিয়াস এর মধ্যে পড়ে থাকে। বর্ষা মৌসুমে হার্নাই একটি উর্বর বৃষ্টির ঋতু হিসেবে পরিচিত। সাধারণত হার্নাইতে শীতকালীন ঋতুতে সুন্দর আবহাওয়া বিরাজমান হয়ে থাকে। হার্নাই বেলুচিস্তান প্রদেশের সবচেয়ে সুন্দর শহরগুলির মধ্যে একটি; যেখানে প্রচুর পরিমাণে পানি পাওয়া যায়। সমগ্র বেলুচিস্তানের তাজা এবং পরিষ্কার পানি দিয়ে তাজা সবজি এবং ফল উৎপাদনের একমাত্র এলাকা হিসেবে খ্যাতি রয়েছে হার্নাইয়ের।

## গ্রন্থপঞ্জি
*

## তথ্যসূত্র

## বহিঃসংযোগ

* Harnai District  at www.balochistan.gov.pk
*Harnai District Development Profile 2011

বিষয়শ্রেণী:বেলুচিস্তান, পাকিস্তানের জেলা
বিষয়শ্রেণী:হার্নাই জেলা

বিষয়শ্রেণী:পাকিস্তানের জেলা
কোহলু জেলা

**কোহলু**  (উর্দু এবং ) পাকিস্তানের বেলুচিস্তান প্রদেশে অবস্থিত একটি জেলা। ভৌগোলিক অবস্থান অনুযায়ী জেলাটির উত্তরে লোরালাই জেলা, দক্ষিণে ডেরা বুগতি, পূর্বে রোজান-মাজারী ও পশ্চিমে সিবি জেলা অবস্থিত। পাকিস্তানের ১৯৯৮ সালের আদমশুমারি হিসাব অনুযায়ী জেলাটির জনসংখ্যার ছিল প্রায় ৯৯,৮৫০ জন এর মত। সবচেয়ে বেশি ব্যবহৃত প্রধান মাতৃভাষা হচ্ছে বেলুচি; প্রায় ৯১% লোক এই ভাষায় কথা বলে থাকে এবং বাকী ৬.৬% লোক পশতু ভাষায় কথা বলে থাকে।(%). কোহলুতে প্রধান জাতিগত সম্প্রদায়ের মধ্যে মেরি এবং জারকুন রয়েছে।

## শিক্ষা
২০১৭ সালের পাকিস্তান জেলা শিক্ষা প্রতিষ্ঠানের পরিসংখ্যান ক্রমানুযায়ী, শিক্ষা খাত সূচীতে ১৪১টি প্রতিষ্ঠানের মধ্যে খারান এর অবস্থান ১১৬ তম। তবে শিক্ষা পরিসংখ্যান হিসাবটি মূলতঃ জেলার শিক্ষা, লিঙ্গ সমতা এবং ধারণার বিষয়টি বিবেচনা করে থাকে।

২০১৪-১৫ সালে জেলাটিতে ১০বছরের ও তার বেশি বয়সের জনসংখ্যার স্বাক্ষরতার হার ছিল ৩২% এবং মহিলাদের স্বাক্ষরতার হার ছিল মাত্র ১২%।

## তথ্যসূত্র

## গ্রন্থপঞ্জি
*

## বহিঃসংযোগ

* Kohlu District at www.balochistan.gov.pk 
* Kohlu District  at www.balochistanpolice.gov.pk 

বিষয়শ্রেণী:বেলুচিস্তান, পাকিস্তানের জেলা
বিষয়শ্রেণী:কোহলু জেলা
খায়রুল আনাম শাকিল

**খায়রুল আনাম শাকিল** হলেন একজন বাংলাদেশী সঙ্গীতশিল্পী, শিক্ষক ও ব্যবসায়ী। সঙ্গীতে অবদানের জন্য ২০১৯ সালে বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।

## প্রারম্ভিক জীবন
শাকিল দশ বছর বয়সে সঙ্গীতচর্চা শুরু করেন। তিনি তৎকালীন পূর্ব পাকিস্তানের নতুন কুড়ি প্রতিযোগিতায় অংশগ্রহণ করে প্রথম স্থান লাভ করেন। পরবর্তী কালে তিনি ছায়ানট থেকে সঙ্গীতের মূল শিক্ষা গ্রহণ করেন। ছায়ানটে তিনি সনজীদা খাতুন, ওয়াহিদুল হক, শেখ লুতফর রহমান, সোহরাব হোসেন ও নারায়ন চন্দ্র বসাকের অধীনে সঙ্গীতের তালিম নেন। ঢাকায় উচ্চ মাধ্যমিক সম্পন্ন করে তিনি ১৯৭৫ সালে লন্ডন যান এবং সেখানে লিডস বিশ্ববিদ্যালয়ে ইন্ডাস্ট্রিয়াল ইঞ্জিনিয়ারিং বিষয়ে অধ্যয়ন করেন।

## কর্মজীবন
২০১৩ সালে বেঙ্গল ফাউন্ডেশন থেকে প্রকাশিত হয় তার নজরুল সঙ্গীতের অ্যালবাম *বেনুকা*। এতে কাব্যগীতি, রাগাশ্রয়ী ও গজল ধরনের ১২টি গান ছিল। এটি তার সপ্তম অ্যালবাম। নজরুল সঙ্গীতশিল্পী হিসেবে পরিচিতি অর্জন করলেও ২০১৭ সালে তিনি ও তার স্ত্রী মাসুদা আনাম কল্পনা যৌথভাবে *একটুকু ছোঁয়া লাগে* শীর্ষক রবীন্দ্র সঙ্গীতের অ্যালবাম প্রকাশ করেন। অ্যালবামটির সঙ্গীত পরিচালনা করেছেন দূর্বাদল চট্টোপাধ্যায় ও অম্লান দত্ত। ১৪টি গান সংবলিত অ্যালবামটি প্রকাশ করে লেজার ভিশন।

## ব্যক্তিগত জীবন
শাকিলের পিতা মোহাম্মদ আবুল খায়ের ছিলেন তৎকালীন পূর্ব পাকিস্তানের ( বর্তমান বাংলাদেশ)  ফরিদপুর জেলার পাঁচ আসনের (বর্তমান গোপালগঞ্জ-১ আসন) আওয়ামী লীগের  সংসদ সদস্য।   তার মাতা, নিলুফার খায়ের, ছিলেন বুলবুল ললিতকলা একাডেমির রবীন্দ্র সংগীতের ছাত্রী এবং ছায়ানটের সাথে জড়িত ছিলেন।
 ১৯৮৬ সালের শেষের দিকে শাকিলের মাসুদা আনাম কল্পনার সাথে ছায়ানটে পরিচয় হয়। কল্পনাও একজন সঙ্গীতশিল্পী। ১৯৮৭ সালের জানুয়ারি মাসে তারা বিবাহ বন্ধনে আবদ্ধ হন।

## অ্যালবাম তালিকা
* গভীর নিশীথে ঘুম
* সোনার কাঠি রুপোর কাঠি
* ছিল চাঁদ মেঘের পারে
* বেণুকা (২০১৩)
* একটুকু ছোঁয়া লাগে (২০১৭)

## পুরস্কার ও সম্মাননা
* বাংলাদেশ সরকার কর্তৃক প্রদত্ত একুশে পদক (২০১৯)
* নজরুল ইনস্টিটিউট কর্তৃক প্রদত্ত "নজরুল পুরস্কার-২০১৭" (২০১৮)
* জাতীয় কবি কাজী নজরুল ইসলাম বিশ্ববিদ্যালয় কর্তৃক প্রদত্ত নজরুল পুরস্কার (২০১৬)
* সিটিসেল-চ্যানেল আই মিউজিক অ্যাওয়ার্ডস

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী গায়ক
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশী নজরুল সঙ্গীতশিল্পী
বিষয়শ্রেণী:লিডস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:নজরুল সঙ্গীত শিল্পী
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:২০শ শতাব্দীর বাংলাদেশী গায়ক
বিষয়শ্রেণী:একুশে পদক বিজয়ী
বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী
লিয়াকত আলী লাকী

**লিয়াকত আলী লাকী** (জন্ম: ১৩ জানুয়ারি ১৯৫৭) হলেন একজন বাংলাদেশী অভিনেতা ও সঙ্গীতজ্ঞ। তিনি বাংলাদেশ শিল্পকলা একাডেমির সাবেক মহাপরিচালক। নাট্যকলায় অবদানের জন্য ২০১৯ সালে বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।

## প্রারম্ভিক জীবন
লাকী ১৯৫৭ সালের ১৩ই জানুয়ারি ঢাকার নবাবগঞ্জ উপজেলার আগলা টিকরপুর গ্রামে জন্মগ্রহণ করেন। তার পিতা শেখ সাদেক আলী এবং মাতা মাজেদা আলী। লাকী ঢাকা বিশ্ববিদ্যালয় থেকে ইংরেজি সাহিত্যে স্নাতক ও স্নাতকোত্তর সম্পন্ন করেন। পরে তিনি ঢাকা বিশ্ববিদ্যালয়ের গ্রন্থাগার বিজ্ঞান বিভাগ থেকে ডিপ্লোমা অর্জন করেন। পাশাপাশি জাপান দূতাবাস থেকে এক বছরের জাপানি ভাষা শিক্ষা কোর্স সম্পন্ন করেন। সঙ্গীতের প্রতি অনুরাগ থেকে তিনি বুলবুল ললিতকলা একাডেমি থেকে উচ্চাঙ্গ সঙ্গীতে ৫ বছরের সার্টিফিকেট কোর্স সম্পন্ন করেন।

## সমালোচনা
২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন লিয়াকত আলী লাকী। আন্দোলন চলাকালীন সময়ে লিয়াকত আলী লাকী সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।

## পুরস্কার ও সম্মাননা
* বাংলাদেশ সরকার কর্তৃক প্রদত্ত শিল্পকলায় একুশে পদক (২০১৯)
* ব্যতিক্রম ভূপেন হাজারিকা আন্তর্জাতিক সম্মান (২০১৮)
* আন্তর্জাতিক নাট্য সংগঠন আসিটেজ কর্তৃক প্রদত্ত আর্টিস্টিক এক্সসেলেন্স ফর চিলড্রেন্স অ্যান্ড ইয়ুথ থিয়েটার সম্মাননা (২০১১)

## তথ্যসূত্র

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর বাংলাদেশী অভিনেতা
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:ঢাকার অভিনেতা
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বুলবুল ললিতকলা একাডেমির প্রাক্তন শিক্ষার্থী
বিষয়শ্রেণী:বাংলাদেশী মঞ্চ অভিনেতা
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:ঢাকার ব্যক্তি
বিষয়শ্রেণী:একুশে পদক বিজয়ী
সিবি জেলা

**সিবি** () পাকিস্তানের বেলুচিস্তান প্রদেশের একটি জেলা। জেলাটির প্রধান পর্বতশ্রেণীগুলির মধ্যে রয়েছে: জেন, বামবোর এবং ডানগান। বেলুচিস্তানের অন্যান্য জেলার তুলনায় সিবি জেলার জলবায়ু ও স্থলচিত্রটির মধ্যে বেশ কিছু ভিন্নতা লক্ষ্য করা যায়।জেলাটি পাকিস্তানের "হট স্পট" বা *গরমের রাজ্য* নামেও পরিচিত, যেখানে গ্রীষ্মকালে তাপমাত্রা প্রায় ৫২.৬ ডিগ্রি সেলসিয়াস (১২৬.৭ ডিগ্রি ফারেনহাইট) অতিক্রম করে। ২০১৩ সাল আগ পর্যন্ত জেলাটিতে দুটি উপবিভাগ ছিল, সিবি ও লেহরি নামে। এছাড়াও তহসিল ও উপতেহসিলগুলির মধ্যে সংগঠিত ছিল: সিবি, লেহরি, কুটমন্দি ও সঙ্গান।

## তথ্যসূত্র

## বহিঃসংযোগ

* Sibi District  at www.balochistan.gov.pk 
* Sibi District at www.sibidistrict.com 
* Sibi District  at www.balochistanpolice.gov.pk 
* Sibi District Development Profile 2011

বিষয়শ্রেণী:বেলুচিস্তান, পাকিস্তানের জেলা
বিষয়শ্রেণী:সিবি জেলা
বিষয়শ্রেণী:পাকিস্তানের জেলা
সিউড়ি বিধানসভা কেন্দ্র

**সিউড়ি (বিধানসভা কেন্দ্র)** ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র। ২০১১ সালে রাজনগর বিধানসভা কেন্দ্রটি অবলুপ্ত হয়।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৮৫ নং সিউড়ি বিধানসভা কেন্দ্রটি সিউড়ি পৌরসভা, সিউড়ি-১ সমষ্টি উন্নয়ন ব্লক, রাজনগর সমষ্টি উন্নয়ন ব্লক এবং চিনপাই, গোহালিয়াড়া, পারুলিয়া এবং সাহাপুর গ্রাম পঞ্চায়েত গুলি  দুবরাজপুর সমষ্টি উন্নয়ন ব্লক গুলির অন্তর্গত।

সিউড়ি বিধানসভা কেন্দ্রটি ৪২ নং বীরভূম লোকসভা কেন্দ্র এর অন্তর্গত। 

## বিধানসভার বিধায়ক

## নির্বাচনী ফলাফল
### ২০১৬

### ২০১১
২০১১ সালের নির্বাচনে, তৃণমূল কংগ্রেসের স্বপন কান্তি ঘোষ তার নিকটতম প্রতিদ্বন্দ্বী সিপিআই (এম) এর আব্দুল গফফরকে পরাজিত করেন।

 

### ১৯৭৭-২০০৬
২০০৬ সালের বিধানসভা নির্বাচনে, সিপিআই (এম) এর তপন রায় সিউড়ি কেন্দ্র থেকে জয়ী হন তার নিকটতম প্রতিদ্বন্দ্বী কংগ্রেসের স্বপন কান্তি ঘোষকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর ব্রজ মুখার্জী ২০০১ সালে তৃণমূল কংগ্রেসের সুনিতি চট্টরাজকে পরাজিত করেন। ১৯৯৬ সালে  কংগ্রেসের সুনিতি চট্টরাজ সিপিআই (এম) এর তপন রায়কে পরাজিত করেন। সিপিআই (এম) এর তপন রায় ১৯৯১ এবং ১৯৮৭ সালে কংগ্রেসের সুনিতি চট্টরাজকে পরাজিত করেন। সুনিতি চট্টরাজ কংগ্রেসের ১৯৮২ সালে সিপিআই (এম) এর কেশব দাস এবং ১৯৭৭ সালে সিপিআই (এম) এর অরুণ কুমার চৌধুরীকে পরাজিত করেন।

### ১৯৫১-১৯৭২
১৯৭২ সালে কংগ্রেসের সুনিতি চট্টরাজ জয়ী হন। ১৯৭১ এবং ১৯৬৯ সালে এসইউসি এর প্রতিভা মুখোপাধ্যায় জয়ী হন। ১৯৬৭ এবং ১৯৬২ সালে কংগ্রেসের বৈদ্যনাথ বন্দ্যোপাধ্যায় জয়ী হন। ১৯৫৭ এবং ১৯৫১ সালে সিউড়ি কেন্দ্রটি যৌথ আসন ছিল তার মধ্যে একটি তপসিলি উপজাতির জন্য সংরক্ষিত ছিল। ১৯৫৭ সালে সিপিআই এর তুর্কু হাঁসদা এবং পিএসপির মিহিরলাল চ্যাটার্জী উভয়ই জয়ী হন। কংগ্রেসের নিশাপতি মাঝি এবং গোপিকা বিলাস সেনগুপ্ত উভয়ই ১৯৫১ সালে জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:বীরভূম জেলার রাজনীতি
বোলপুর বিধানসভা কেন্দ্র

**বোলপুর (বিধানসভা কেন্দ্র)** ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র। 
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৮৬ নং বোলপুর বিধানসভা কেন্দ্রটি বোলপুর পৌরসভা, ইলামবাজার সমষ্টি উন্নয়ন ব্লক এবং রাইপুর, সুপুর, রুপপুর এবং সাত্তোর গ্রাম পঞ্চায়েত গুলি বোলপুর শ্রীনিকেতন সমষ্টি উন্নয়ন ব্লক গুলির অন্তর্গত।

বোলপুর বিধানসভা কেন্দ্রটি ৪১ নং বোলপুর লোকসভা কেন্দ্র এর অন্তর্গত। 

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, তৃণমূল কংগ্রেসের চন্দ্রনাথ সিংহ আরএসপি এর তপন হোড় কে পরাজিত করেন।

 

### ১৯৭৭-২০০৬
২০০৬, ২০০১, ১৯৯৬ এবং ১৯৯১ সালের রাজ্য বিধানসভা নির্বাচনে, আরএসপির তপন হোড় বোলপুর কেন্দ্র থেকে জয়ী হন তার নিকটতম প্রতিদ্বন্দ্বী ২০০৬ সালে তৃণমূল কংগ্রেসের চিত্তরঞ্জন রক্ষীতকে পরাজিত করেন ২০০১ সালে তৃণমূল কংগ্রেসের ডা. সুশোভন ব্যানার্জীকে, ১৯৯৬ সালে কংগ্রেসের শিবশঙ্কর ব্যানার্জীকে এবং ১৯৯১ সালে কংগ্রেসের সুশোভন ব্যানার্জীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। আরএসপির তারাপদ ঘোষ ১৯৮৭ সালে কংগ্রেসের ডা. সুশোভন ব্যানার্জীকে পরাজিত করেন। বিধায়ক জ্যোৎস্না কুমার গুপ্তের মৃত্যুর কারণে ১৯৮৪ সালের উপনির্বাচন হয় কংগ্রেসের সুশোভন ব্যানার্জী জয়ী হন। আরএসপির জ্যোৎস্না কুমার গুপ্ত ১৯৮২ সালে কংগ্রেসের ডা. সুশোভন ব্যানার্জীকে এবং ১৯৭৭ সালে কংগ্রেসের গৌহরিচন্দ্রকে পরাজিত করেন।

### ১৯৫১-১৯৭২
সিপিআই এর হরশঙ্কর ভট্টাচার্য ১৯৭২ সালে জয়ী হন। সিপিআই (এম) এর প্রশান্ত মুখার্জী ১৯৭১ সালে জয়ী হন। নির্দলের পান্নালাল দাসগুপ্ত ১৯৬৯ সালে জয়ী হন। ১৯৬৭ সালে নির্দলের আর.কে. সিনহা জয়ী হন। আরএসপির রাধাকৃষ্ণ সিংহ ১৯৬২ সালে জয়ী হন। কংগ্রেসের অমরেন্দ্র সরকার ১৯৫৭ সালে  জয়ী হন। কংগ্রেসের হংসেশ্বর রায় এবং ভূষণ হাঁসদা উভয়ই ১৯৫১ সালে বোলপুর কেন্দ্র থেকে জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:বীরভূম জেলার রাজনীতি
সঞ্জিত সাহা

**সঞ্জিত সাহা** (জন্ম ৪ নভেম্বর ১৯৯৭) হচ্ছেন একজন বাংলাদেশী ক্রিকেটার যিনি রংপুর বিভাগের হয়ে খেলেন। ২০১৫ সালের ৮ ফেব্রুয়ারি জাতীয় ক্রিকেট লিগ প্রতিযোগিতায় লিস্ট এ ক্রিকেটে অভিষেক হয় তার। ২০১৫ সালের ডিসেম্বরে, ২০১৬ অনূর্ধ্ব-১৯ ক্রিকেট বিশ্বকাপ প্রতিযোগিতার জন্য বাংলাদেশ দলের সদস্য হিসাবে নির্বাচিত হন।

২০১৮ সালের অক্টোবরে, ২০১৮-১৯ বাংলাদেশ প্রিমিয়ার লিগ প্রতিযোগিতার পূর্বে খেলোয়াড় নিলামে কুমিল্লা ভিক্টোরিয়ানসের দলে অন্তর্ভুক্ত হন। ২০১৯ সালের ২ ফেব্রুয়ারি ২০১৮-১৯ বাংলাদেশ প্রিমিয়ার লিগ প্রতিযোগিতায় কুমিল্লা ভিক্টোরিয়ানসের হয়ে টুয়েন্টি২০ ক্রিকেটে অভিষেক করেন। ২০১৯ এর নভেম্বরে, ২০১৯-২০ বাংলাদেশ প্রিমিয়ার লিগ প্রতিযোগিতায় রংপুর রেঞ্জার্সের হয়ে খেলার জন্য নির্বাচিত হন।

২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে গাজী গ্রুপ চট্টগ্রামের স্কোয়াডে নির্বাচিত হন। প্রতিযোগিতায় ৩ ম্যাচে ৩০.৬৬ গড়ে ৯২ রানের বিনিময়ে ৩ উইকেট লাভ করেন।

## তথ্যসূত্র

## বহিঃসংযোগ
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী ক্রিকেটার
বিষয়শ্রেণী:কুমিল্লা ভিক্টোরিয়ান্সের ক্রিকেটার
বিষয়শ্রেণী:রংপুর বিভাগের ক্রিকেটার
বিষয়শ্রেণী:ব্রাদার্স ইউনিয়নের ক্রিকেটার
বিষয়শ্রেণী:বাংলাদেশী হিন্দু
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ